stanford-oval/wikipedia huggingface dataset:
NBA-kausi 1993–1994
Tapahtumia

Michael Jordan shokeerasi koripallomaailmaa ilmoittaessaan juuri ennen kauden alkua lopettavansa uransa isänsä kuoleman vuoksi. Jordan palasi kentille maaliskuussa 1995.
Houston Rockets sivusi Washington Capitolsin vuonna 1948 tekemää ennätystä voittamalla ensimmäiset 15 otteluaan.
Chicago Bulls pelasi viimeiset ottelunsa Chicago Stadiumilla.
Atlanta Hawks kauppasi Dominique Wilkinsin Los Angeles Clippersiin vaihdossa Danny Manningiin.
Cleveland Cavaliers pelasi viimeiset ottelunsa Richfield Coliseumissa.
San Antonio Spurs pelasi ensimmäiset ottelunsa Alamodomessa.
Lakers-legenda Magic Johnson kokeili taitojaan valmentajana, mutta tuloksena Los Angeles Lakers jäi pudotuspelien ulkopuolelle vain neljättä kertaa liigan historiassa, eikä Johnson jatkanut työtehtävässä seuraavalla kaudella.
Tähdistöottelu pelattiin Minneapolisissa ja idän joukkue voitti sen lukemin 127–118. Chicago Bullsin Scottie Pippen palkittiin ottelun parhaana pelaajana.
Runkosarjan viimeisenä päivänä San Antonio Spursin David Robinson teki 71 pistettä ja voitti liigan pistetilaston.
Denver Nuggets teki NBA-historiaa olemalla ensimmäinen joukkue, joka voittaa ensimmäisen kierroksen ottelusarjan kahdeksannelta sijalta. Nuggets voitti Seattle SuperSonicsin otteluvoitoin 3–2 oltuaan ensin tappiolla 0–2.
Tämän vuoden finaalit menivät seitsemänteen otteluun viimeistä kertaa yli kymmeneen vuoteen.
New York Knicks jäi yhden pelin päähän maksimiottelumäärästä pudotuspeleistä, kun se voitti ensimmäisen kierroksen ottelusarjansa 3–1. Kolme muuta ottelusarjaa menivät kaikki seitsemänteen otteluun.
Runkosarja

V=voitot, H=häviöt, V%=voittoprosentti, *=divisioonansa voittaja
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä per ottelu | David Robinson | San Antonio Spurs | 29.8 |
| Levypalloja per ottelu | Dennis Rodman | San Antonio Spurs | 17.3 |
| Syöttöjä per ottelu | John Stockton | Utah Jazz | 12.6 |
| Riistoja per ottelu | Nate McMillan | Seattle SuperSonics | 3.0 |
| Torjuntoja per ottelu | Dikembe Mutombo | Denver Nuggets | 4.1 |
| Pelitilanneheittojen tarkkuus | Shaquille O'Neal | Orlando Magic | 59.9% |
| Vapaaheittojen tarkkuus | Mahmoud Abdul-Rauf | Denver Nuggets | 95.6% |
| Kolmen pisteen heittojen tarkkuus | Tracy Murray | Portland Trail Blazers | 45.9% |
Palkitut pelaajat

Arvokkain pelaaja (MVP): Hakeem Olajuwon, Houston Rockets
Vuoden tulokas: Chris Webber, Golden State Warriors
Vuoden puolustuspelaaja: Hakeem Olajuwon, Houston Rockets
Paras kuudes pelaaja: Dell Curry, Charlotte Hornets
Kehittynein pelaaja: Don MacLean, Washington Bullets
Vuoden valmentaja: Lenny Wilkens, Atlanta Hawks
Finaalien MVP: Hakeem Olajuwon, Houston Rockets
Aiheesta muualla

Kuvia tai muita tiedostoja aiheesta NBA-kausi 1993–1994 Wikimedia Commonsissa
NBA:n kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  | 1946–47 | 1947–48 | 1948–49 | 1949–50 |
| 1950-luku | 1950–51 | 1951–52 | 1952–53 | 1953–54 | 1954–55 | 1955–56 | 1956–57 | 1957–58 | 1958–59 | 1959–60 |
| 1960-luku | 1960–61 | 1961–62 | 1962–63 | 1963–64 | 1964–65 | 1965–66 | 1966–67 | 1967–68 | 1968–69 | 1969–70 |
| 1970-luku | 1970–71 | 1971–72 | 1972–73 | 1973–74 | 1974–75 | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2010-luku | 2020–21 | 2021–22 | 2022–23 | 2023–24 |  |  |  |  |  |  |
Nummelan seurakuntakeskus ja kirkko

| Nummelan seurakuntakeskus ja kirkko |
| --- | --- |

Sijainti:  Kappelitie 5, 03100 Nummela, Vihti
Koordinaatit:  60°20′06.25″N, 24°18′54.41″E
Kirkkokunta:  evankelisluterilainen
Seurakunta:  Vihdin seurakunta
Rakentamisvuosi:  1969–2005
Suunnittelija:  Esko ja Tarja Toiviainen Kirsti Sivén ja Asko Takala
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nummelan seurakuntakeskus ja kirkko on rakennuskokonaisuus Vihdin Nummelassa. Alkuperäinen rakennus käsitti punatiilisen kirkon Sentraalinpolun varressa. Kirkko valmistui 1969, suunnittelijoina arkkitehdit Esko ja Tarja Toiviainen. Laajennusosa tehtiin 1980-luvun taitteessa.
Vuonna 2005 valmistui ulkoisesti aiemmasta poikkeava valkoinen laajennusosa, jonka ovat suunnitelleet arkkitehdit Kirsti Sivén ja Asko Takala, voitettuaan 2001 järjestetyn arkkitehtuurikilpailun. Kilpailuvaiheessa mukana oli myös suunnittelu kirkosta, mutta siitä luovuttiin, ja suuri seurakuntasali toimii kirkkona. Kaksikerroksinen laajennuksen alakerrassa on kerhotiloja ja yläkerrassa toimistotiloja. Vanhassa asuntosiivessä on diakoniatiloja, joihin on oma sisäänkäynti. Uusi osa liittyy hissin ja porrasjärjestelyjen kautta vanhaan osaan.
Kirkossa on vuonna 2020 hankitut 9-äänikertaiset urut. Seurakunta osti urut puretusta Jokelan kirkosta. Alttariseinällä on puinen veistos Tulkaa minun tyköni kaikki työtätekevät ja raskautetut, jonka on veistänyt Uuno Poikonen. Hän on tehnyt myös alttarin puisen veistoksen, jossa ristin edessä seisoo kruunupäinen Voittaja-Kristus.
Nummelan seurakuntakeskuksen uusi osa.
Newgrounds

| Newgrounds |
| --- | --- |

 Kuvakaappaus Newgroundsin etusivusta 28. helmikuuta 2008.
Verkkosivusto:  http://www.newgrounds.com
Slogan:  Everything. By everyone.
Tyyppi:  Selainpelit, animaatiot
Rekisteröinti:  Vaihtoehtoinen
Kielet:  englanti
Omistaja:  Newgrounds Inc.
Luonut:  Tom Fulp
Avattu:  1995
Nykyinen tila:  Aktiivinen
Newgrounds on vuonna 1995 avattu verkkosivu. Sivuston pääpaikka on Glensidessa Pennsylvaniassa Yhdysvalloissa. Se sisältää Adobe Flashilla tehtyjä elokuvia ja pelejä. Sivun tekijä ja ylläpitäjä on Tom Fulp.
Newgroundsiin voi kuka tahansa lähettää ja siellä voi katsoa musiikkia, elokuvia ja pelejä. Newgrounds on kasvanut pikkuhiljaa. Sivustolla voi äänestää elokuvia antamalla 0-5 pistettä ja kertoa mielipiteensä, samoin musiikista. Sivulla on yli miljoona rekisteröitynyttä käyttäjää, ja siellä on julkaistu jo yli 350 000 elokuvaa ja peliä, joista tosin noin 100 000 on poistettu, koska ne saivat huonot pisteet eikä elokuva tai peli päässyt suosioon.
Historia

Newgrounds-idea lähti liikkeelle vuonna 1991, kun 13-vuotias Tom Fulp keksi nimen New Ground eli Neo, joka tarkoitti yhtä kuin New, ja Geo yhtä kuin Ground.selvennä New Geossa oli silloin vain sarjakuvia, joita sai arvostella. Vuonna 1995 Fulp teki verkkosivun ja antoi sille nimen New Ground Remix. Kävijöitä oli paljon, niinpä myöhemmin Tom keksi Club a Seal and Assassinin. Kun Fulp pääsi lukiosta, hänellä ei ollut kolmeen vuoteen verkkoyhteyttä. Vuonna 1998 hän muutti uuteen asuntoon ja sai modeemiyhteyden.
Vuonna 1998 Fulp kehitti vanhalla Macromedia Flashilla Telebubby Fun Land -pelin ja perusti syyskuussa Newgroundsin. Sivuston ylläpito maksoi 33 dollaria kuussa, joten Fulp alkoi teettää T-paitoja laskujen maksamiseksi. Varat kuitenkin olivat vähissä, koska tuloja ei juuri ollut.
Newgrounds kasvoi ja tuli tunnetummaksi, mutta vuonna 2001 ilmeni jälleen rahoitusongelmia. Newgrounds teki paluun vuonna 2002. Vuonna 2002 tehtiin myös Alien Hominid.
Vuodesta 2014 lähtien Newgroundsiin ladattua musiikkia on pystytty käyttämään Geometry Dashissa.
Aiheesta muualla

Newgroundsin sivusto (englanniksi)
Nights of the Nova

| Nights of the Nova Totem |
| --- | --- | --- |

Studioalbumin tiedot
 Julkaistu: 1983
 Formaatti: LP
 Tyylilaji: progressiivinen rock, rock
 Kesto: 39.01
 Levy-yhtiö: EMI
Nights of the Nova on suomalaisen progressiivisen rockin yhtye Totemin ensimmäinen ja viimeiseksi jäänyt studioalbumi. Se julkaistiin vuonna 1983 levymerkillä EMI.
Kappaleet

Kaikki kappaleet sanoittanut Axel Haga.
Kappaleet > A-puoli

Nights of the Silent Nova – 3.50 (säv. Erkki Leskelä, Markku Luonuansuu)
A Chance to Move – 3.24 (säv. Axel Haga)
Call Me an Angel – 4.19 (säv. Haga)
Round They Go... – 3.41 (säv. ja sov. Totem)
Sarah Brown – 4.08 (säv. Haga, Luonuansuu)
Kappaleet > B-puoli

Living in Heaven – 4.12 (säv. Haga)
Magic Night – 3.27 (säv. Haga)
Heart of the Canyon – 5.44 (säv. Haga, Luonuansuu)
Mind Story – 3.07 (säv. Haga)
Cherida – 3.09 (säv. Haga)
Kokoonpano

Markku Luonuansuu – laulu
Erkki Leskelä – kitara
Axel Haga – kitara, syntetisaattori, taustalaulu
P. Leviäkangas – bassokitara, huilu, taustalaulu
Mikko Karvonen – rummut
Aiheesta muualla

Nights of the Nova discogs.com -sivustolla
Sanangoideae

| Sanangoideae> Tieteellinen luokittelu |
| --- | --- |
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Aitokaksisirkkaiset
Lahko::  Lamiales
Heimo::  Gesneriakasvit Gesneriaceae
Alaheimo::  Sanangoideae  A.Weber, J.L.Clark & Mich.Möller
Infobox OKNimi-testi OK: 
Sanangoideae on gesneriakaavien heimoon kuuluva alaheimo. Vuonna 2013 gesneriakasvien luokitusta tarkennettiin ja tällöin Sanangoideae-alaheimon kasvit erotettiin omaksi alaheimoksi.
Alaheimon ainoa suku on Sanango ja ainoa laji Sanango racemosum. Lajia esiintyy Ecuadorissa ja Boliviassa.
Sanando

| Sanando |
| --- | --- |
 Sanando
 Koordinaatit: 12°56′57″N, 6°22′35″W 
Valtio:  Mali
Alue:  Ségoun alue
Piiri:  Barouélin piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Väkiluku (2009):  32 600
Infobox OKVirheellinen NIMI-arvo: 
Sanando on maalaiskunta ja sen keskuskylä Ségoun alueen Barouélin piirissä Malissa. Se sijaitsee Banijoen varrella noin 70 kilometriä Barouélista itään. Kunnassa on 32 600 ja kylässä 1 400 asukasta (vuonna 2009).
Sanandon kunta rajoittuu idässä Barouélin piirin N’Gassolan, etelässä Gouendon ja lännessä Konobougoun ja Barouélin, pohjoisessa Ségoun piirin Konodiminin ja Soignébougoun sekä kaakossa Blan piirin Falon kuntiin. Seutu kuulu Sudanin vyöhykkeeseen.
Kuntaan kuuluu 38 kylää. Asukkaat ovat bambaroita, somonoja, soninkeja ja fulbeja. He puhuvat bambaraa ja fulania. Vallitseva uskonto on islam. Lisäksi on jonkin verran kristittyjä.
Seudun pääelinkeinot ovat maanviljely, karjanhoito ja kaupankäynti. Tärkeimmät viljelykasvit ovat puuvilla, durra, maissi, maapähkinä ja riisi. Kotieläimiä ovat naudat, lampaat, vuohet ja aasit. Lisäksi harjoitetaan kalastusta ja käsityöammatteja.
Kunnassa toimii joukko alakouluja ja lukutaitokeskuksia, yläkoulu, kaksi koraanikoulua ja kaksi koulutus- ja kehittämiskeskusta (CED).
Ned Zelic

| Henkilötiedot |
| --- | --- | --- |
Koko nimi: Nedjeljko Zelic
Syntymäaika: 4. heinäkuuta 1971 (ikä 53)
Syntymäpaikka: Sydney, Australia
Kansalaisuus:  Australia
Pelipaikka: Puolustaja
Pituus: 186 cm
Seurat
| Vuodet | Seura | O (M) |
| 1988-1991 1991-1992 1992-1995 1995 1996 1996-1997 1997-2001 2002 2002-2003 2004-2005 2005-2006 2006 2007 | Sydney Croatia Sydney Olympic Borussia Dortmund Queens Park Rangers Eintracht Frankfurt Auxerre 1860 München Kyoto Purple Sanga Urawa Reds Wacker Tirol Newcastle United Jets Helmond Sport Dinamo Tbilisi |  |
Maajoukkue
| 1991–1997 | Australia | 32 (3) |
Ned Zelic (s. 4. heinäkuuta 1971 Sydney) on australialainen entinen jalkapalloilija.
Jalkapallomaajoukkue

Zelic debytoi Australian maajoukkueessa 1991. Hän on pelannut 32 maaottelua ja tehnyt niissä kolme maalia.
Sanandrésinvireo

| Sanandrésinvireo |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Vireot Vireonidae
Suku::  Vireot Vireo
Laji::  caribaeus
Kaksiosainen nimi
 Vireo caribaeus  Bond & Schauensee, 1942 
Katso myös
   Sanandrésinvireo Wikispeciesissä   Sanandrésinvireo Commonsissa 
Infobox OKNimi-testi OKIUCN-testi OK: 
Sanandrésinvireo (Vireo caribaeus) on Kolumbian kotoperäinen varpuslintu. Sitä tavataan vain San Andrésin saarella Nicaraguan edustalla. James Bond ja Rodolphe Meyer de Schauensee kuvailivat lajin holotyypin San Andrésista vuonna 1942.
Northzone Ventures

| Northzone Ventures A/S |
| --- | --- |

Yritysmuoto:  Yksityinen osakeyhtiö
Perustettu:  1994
Kotipaikka:   Oslo, Norja
Toiminta-alue:  Pohjoismaat
Tuotteet:  Venture capital -rahoitus
Kotisivu:  www.northzone.com
Infobox OKVirheellinen NIMI-arvo: 
Northzone Ventures on norjalainen pääomasijoitusyhtiö, joka toimii aloittavien, pääasiassa pohjoismaisten teknologiayritysten venture capital -rahoittajana. Yhtiöllä on työntekijöitä Oslossa, Kööpenhaminassa ja Tukholmassa. Northzone Ventures on sijoittanut myös suomalaisiin yrityksiin. Yritys hallinnoi 355 miljoonan euron sijoitusomaisuutta.
Sijoituksia

Bilguiden
Lastminute
NextGenTel
Pricerunner
Spotify
Stepstone
Trolltech
Aiheesta muualla

Northzone Ventures (englanniksi)
Sananjalkanahikas

| Sananjalkanahakas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Physalacriaceae
Suku::  Sananjalkanahikkaat Rhizomarasmius
Laji::  undatus
Kaksiosainen nimi
 Rhizomarasmius undatus  (Berk.) R.H. Petersen 
Infobox OKVirheellinen NIMI-arvo: 
Sananjalkanahikas (Rhizomarasmius undatus) on kupera, navallinen harmaanruskea tai joskus punaruskea sananjalkanahikaslaji. Sen heltat ovat valkoiset ja vanhemmiten punatäpläiset. Sienen jalka on valkean mustanruskea. Sieni kasvaa maassa sananjalan seurassa. Se on kalkinsuosija.
Nuestra Señora de la Asunción -luokka

| Nuestra Señora de la Asunción -luokka |
| --- | --- |

Tekniset tiedot
Uppouma:  567 t (arqueo)
Pituus:  47,32 m (köli)
Leveys:  12,19 m
Syväys:  6,06 m
Aseistus
Meritorjunta:  tykkikansi: 26 x 12 naulan tykkiä puolikansi: 6 x 6 naulan tykkiä etukansi: 2 x 6 naulan tykkiä
Nuestra Señora de la Asunción -luokka oli Espanjan laivaston kolmen 34-tykkisen fregatin muodostama alusluokka.
Suunnittelu

Alukset tilattiin 16. kesäkuuta 1771 ja ne olivat ranskalaistyyppisiä Francisco Gautierin suunnittelemia aluksia.
Alukset

| Nimi (lempinimi) | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Nuestra Señora de la Asunción | Reales Astilleros de Esteiro, Ferrol |  | 4. huhtikuuta 1772 |  | haaksirikkoutunut 20. toukokuuta 1805 |
| Santa Perpetua | Ferrol |  | 4. heinäkuuta 1772 |  | romutettu 1808 |
| Santa María de la Cabeza | Ferrol |  | 4. heinäkuuta 1772 |  | myyty 28. maaliskuuta 1782 |
Mustafa Yamulki

Mustafa Yamulki
Elämäkerta

Mustafa Yamulki (1879 – 1926) oli merkittävä kurdiarmeijan upseeri, poliitikko ja oikeusoppinut, joka vaikutti erityisesti Osmanien valtakunnan viimeisinä vuosina ja Turkin tasavallan alkuvaiheessa. Hänet tunnetaan erityisesti panoksestaan kurdien poliittisen ja kulttuurisen identiteetin edistämisessä.
Varhainen elämä ja Koulutus

Mustafa Yamulki syntyi vuonna 1879 Kurdistanin alueella, joka kuului tuolloin Osmanien valtakuntaan. Yamulki kuului vaikutusvaltaiseen kurdiheimoon ja sai hyvän koulutuksen. Hän opiskeli sotilasakatemiassa Istanbulissa ja valmistui upseeriksi. Myöhemmin hän suoritti oikeustieteen opintoja ja sai laajan koulutuksen, joka antoi hänelle monipuoliset valmiudet toimia sekä sotilas- että siviilihallinnossa.
Sotilasura

Yamulki toimi upseerina Osmanien armeijassa ja osallistui useisiin sotilaallisiin operaatioihin valtakunnan eri osissa. Hän sai tunnustusta sotilaallisista saavutuksistaan ja nousi korkeisiin arvoihin. Yamulkin sotilasura jatkui Turkin itsenäisyyssodan aikana, jossa hän oli mukana puolustamassa maan itäosia.
Politiikka ja Kansallinen Toiminta

Ensimmäisen maailmansodan jälkeen ja Osmanien valtakunnan hajoamisen myötä Yamulki alkoi keskittyä enemmän poliittiseen ja oikeudelliseen toimintaan. Hän oli yksi kurdien oikeuksien ja itsenäisyyden puolestapuhujista. Yamulki osallistui erilaisiin kansallisiin ja kansainvälisiin konferensseihin, joissa käsiteltiin Lähi-idän alueen tulevaisuutta ja vähemmistöjen oikeuksia.
Myöhemmät Vuodet ja Kuolema

Mustafa Yamulki jatkoi aktiivista rooliaan poliittisessa elämässä Turkin tasavallan perustamisen jälkeen. Hän toimi useissa virallisissa tehtävissä, mukaan lukien oikeudellisissa ja hallinnollisissa rooleissa. Hänen vaikutuksensa kurdien poliittiseen ja kulttuuriseen elämään oli merkittävä.
Mustafa Yamulki kuoli vuonna 1926. Hänen kuolemansa oli suuri menetys kurdien kansalliselle liikkeelle ja Turkin poliittiselle elämälle.
Perintö

Mustafa Yamulkin perintö elää edelleen Kurdistanin ja Turkin kurdiyhteisöissä. Hän on muistetaan merkittävänä kurdijohtajana ja oikeusoppineena, joka omisti elämänsä kansansa oikeuksien ja itsemääräämisoikeuden puolustamiseen. Yamulkin elämäntyö on jättänyt pysyvän jäljen kurdien historiaan ja identiteettiin.
Nils Grotenfelt (maanviljelysneuvos)

Nils Grotenfelt (1880-luku). Kuvaaja Daniel Nyblin.
Nils Gustaf Maximilian Grotenfelt (10. tammikuuta 1846 Joroinen – 9. helmikuuta 1902 Helsinki) oli suomalainen maanviljelyshallituksen ensimmäinen ylijohtaja, valtiopäivämies ja maanviljelysneuvos. Sukunsa omistaman Järvikylän kartanon hoitajana Joroisissa hän toimi 1867–1892.
Grotenfelt oli maanviljelyshallituksen johdossa 1892–1902 ja oli Suomen uudenaikaisen meijeritalouden luoja ja maatiaiskarjan jalostuksen alkuunpanija. Hän oli aatelissäädyssä sukunsa edustaja valtiopäivillä 1872, 1877–1878, 1882, 1885, 1888, 1891, 1894, 1897, 1899 ja 1900. Grotenfelt julkaisi myös alansa oppikirjoja.
Grotenfeltin puoliso vuodesta 1868 oli Maria von Wright, pankinjohtaja ja valtiopäivämies  Tor Nils Adolf Grotenfelt oli heidän poikansa. Nils Grotenfeltin vanhemmat olivat hovioikeudenneuvos Nils Karl Elias Grotenfelt ja Johanna Ottiliana Crusell. Lehtori Ossian Grotenfelt, professori Gösta Grotenfelt ja kamarineuvos Nils Bernt Grotenfelt olivat hänen veljiään.
Kirjallisuutta

Savolainen, Raimo: ”Grotenfelt, Nils (1846–1902)”, Suomen kansallisbiografia, osa 3, s. 314–315.  Helsinki:  Suomalaisen Kirjallisuuden Seura, 2004.  ISBN 951-746-444-4.  / Teoksen verkkoversio.
Aiheesta muualla

Grotenfelt, Nils hakuteoksessa Uppslagsverket Finland (2012). (ruotsiksi)
Sirpa (kappale)

| ”Sirpa” Arttu Wiskari |
| --- | --- | --- |

Singlen tiedot
 Albumilta: Sirpaleet
 Julkaistu: 2014
 Tyylilaji: pop
 Kesto: 03.25
 Levy-yhtiö: Warner Music Finland
Arttu Wiskarin muut singlet
| ”Avaimet käteen” 2014 | ”Sirpa” 2014 | ”Kahvimaito” 2015 |
Sirpa on suomalaisen muusikon Arttu Wiskarin kappale hänen kolmannelta albumiltaan Sirpaleet vuodelta 2014. Kappaleen on säveltänyt ja sanoittanut Janne Rintala. Wiskari laulaa kappaleen yhdessä Ulpun kanssa. Kappaleen sanoitukset kertovat miehestä ja naisesta, joiden elämä muuttui huonoksi heidän ostettuaan talon maalta. Wiskari kertoi itse kappaleen saaneen alkunsa kahdesta tositapahtumasta, jotka eivät liittyneet mitenkään toisiinsa.
Monille kappale on tuonut mieleen Leevi and the Leavingsin ja kappaletta on haukuttu myös kopioksi Kappale sai Rumban arvostelussa moitteita Leevi and the Leavings -vaikutteista: "Se ei ole tribuutti, se ei ole edes pastissi, vaan historian hävyttömin plagiaatti".  Myös Savon Sanomat kutsui kappaletta "härskiksi " lainailuksi: "Näin täsmällinen kloonausyritys vaatii jo melkoista pokkaa."
Kappale nousi parhaimmillaan Suomen virallisen listan sijalle yhdeksän, virallisen latauslistan sijalle kolme ja radiolistan sijalle 14. Sen musiikkivideota on katsottu yli 12 miljoonaa kertaa. Videolla esiintyvät näyttelijät Mona Kortelampi ja Jyrki Könnömäki.[lähde? ]
Ningde

| Ningde 宁德市, Níngdé Shì |
| --- | --- |
 Ningden sijainti Kiinan Fujianin maakunnassa
 Ningde
 Koordinaatit: 26.6694°N, 119.5433°E 
Valtio:  Kiina
Maakunta:  Fujian
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  13 452 km²
Väkiluku (2010):  2 821 996
Aikavyöhyke:  UTC+8
Suuntanumero(t):  +86 (0)593
 
 www.nds.gov.cn 
 Kaupungintalo: 14 Shuqian Road, Jiaochengin piiri 
Infobox OKVirheellinen NIMI-arvo: 
Ningde (kiin. 宁德市, pinyin: Níngdé Shì), myös nimellä Mindong tunnettu prefektuuritason kaupunki Kiinan Fujianin maakunnan koillisosassa. Kaupungin keskusta sijaitsee linnuntietä runsas 70 kilometriä maakuntakeskus Fuzhousta pohjoiskoilliseen. Ningden väkiluku on 2,822 miljoonaa (2010) ja pinta-ala 13 452 neliökilometriä.
Ningde rajoittuu idässä Itä-Kiinan mereen. Naapurina on etelässä Fuzhou, lännessä Nanpingin, sekä pohjoisessa Lishuin ja Wenzhoun prefektuuritason kaupungit.
Ilmasto

Ningdessa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja leutoa. Vuoden keskilämpötila on noin 19 °C ja keskimääräinen sademäärä 1 570 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 10 °C. Sateisin kuukausi on kesäkuu, jolloin sataa keskimäärin noin 270 millimetriä. Marraskuu puolestaan on kuivin kuukausi. Silloin keskimääräinen sadanta on 42 millimetriä.
Hallinnollinen jako

Piirikuntatasolla kaupunki jakautui (2010) seuraavasti:
| --- | --- |
 Kaupunkipiirit (1) Jiaocheng (蕉城区), 429 260 as. Piirikuntatason kaupunki (2) Fu’an (福安市), 563 640 as.  Fuding (福鼎市), 529 534 as. :  Piirikunnat (6) Gutian (古田县), 323 700 as.  Pingnan (屏南县), 137 724 as.  Shouning (寿宁县), 175 874 as.  Xiapu (霞浦县), 461 176 as.  Zherong (柘荣县), 88 387 as.  Zhouning (周宁县), 112 701 as. 
Katettu puurakenteinen kävelysilta, Qiancheng.
Nanxijärvi, Fuding.
Xiapun piirikunnan kaupunkikeskustaa.
Laskeva aurinko Xiapussa.
Aiheesta muualla

Kuvia tai muita tiedostoja aiheesta Ningde Wikimedia Commonsissa
Ningde City Information (erityisesti talouspainotus) (englanniksi) (chinaknowledge.com)
Napoleon II

| Napoleon II |
| --- | --- |
 Rooman kuningas Reichstadtin herttua
 
Ranskalaisten keisari kiistelty
Valtakausi:  22. kesäkuuta 1815 − 7. heinäkuuta 1815
Edeltäjä:  Napoleon I
Seuraaja:  Keisarikunta lakkautettu (Ludvig XVIII kuninkaana)

Syntynyt:  20. maaliskuuta 1811 Pariisi, Ranska
Kuollut:  22. heinäkuuta 1832 (21 vuotta) Wien, Itävalta
Hautapaikka:  Hôtel des Invalides, Pariisi
Koko nimi:  Napoléon François Charles Joseph Bonaparte
Suku:  Bonaparte
Isä:  Napoleon I
Äiti:  Marie Louise
Uskonto:  roomalaiskatolisuus
Napoleon II (Napoléon François Joseph Charles); (20. maaliskuuta 1811 Pariisi, Ranskan ensimmäinen keisarikunta – 22. heinäkuuta 1832 Wien, Itävallan keisarikunta), Rooman kuningas ja Reichstadtin herttua, oli Napoleon Bonaparten ja keisarinna Marie Louisen poika ja lyhyen aikaa Ranskan keisari.
Elämäkerta

Napoléon François syntyi Tuileries’n palatsissa Pariisissa keisari Napoleon I:n ja tämän toisen puolison Itävallan arkkiherttuatar Marie Louisen ainoana poikana. Hän sai syntyessään arvon Rooman kuningas. Kolme vuotta myöhemmin Ranskan ensimmäinen keisarikunta kuitenkin lakkautettiin ja Napoleon luopui kruunusta poikansa hyväksi, jonka kanssa keisarinna pakeni Blois'n linnaan huhtikuussa 1814. Napoleon luopui toisenkin kerran kruunusta poikansa hyväksi hävittyään Waterloon taistelun vuonna 1815.
Edustajien ja aatelin kamari tunnusti prinssin keisariksi välittömästi hänen isänsä kruunusta luopumisen jälkeen 22. kesäkuuta 1815, mutta liittoutuman armeijoiden saapuminen Pariisiin päätti tämän vallan 7. heinäkuuta. Napoleon II:ksi häntä ei kuitenkaan yleisesti kutsuttu. Tästä huolimatta seuraava keisari otti Napoleon III:n nimen.
Vuoden 1815 jälkeen prinssi Franz (François) asui Itävallassa. Hän sai Reichstadtin herttuan arvonimen vuonna 1818. Hän kuoli 21-vuotiaana tuberkuloosiin Schönbrunnin linnassa Wienissä vuonna 1832.